Gandia acull aquest dijous la iniciativa 'Poesia des del Caos'
13 octubre 2020

## Gandia acull aquest dijous la iniciativa 'Poesia des del Caos'13 octubre 2020Última actualització: 14 juliol 2025

![](../gestion/img/ao7805-copia.jpg)  
  

La regidora delegada de Sanitat i Polítiques Saludables, Liduvina Gil i la poeta Adiriana Serlik, han presentat aquest matí la iniciativa "Poesia des del Caos" que tindrà lloc dijous que ve 15 d'octubre en el Mirador del Serpis a partir de les 19 hores.  
Aquest recital de poesia, que es desenvoluparà seguint totes les mesures de seguretat i distanciament, participaran la mateixa Serlik, Blas Cabanilles Folgado, Ana Isabel Llopis i Vicente Lloret.

Tal com ha explicat l'edil, durant la trobada els poetes compartiran amb els assistents els seus poemes nascuts del confinament i de l'actual situació que vivim. "Compartirem sentiments des de la ràbia, des de la llàgrima, des del cor, des de l'orgull, des del somriure i l'ànim... També és una excusa per a respondre algunes preguntes, per a esvair possibles preocupacions, per a divertir-se, per a convidar a altres persones o despertar el sopor de la pandèmia" va declarar Gil qui ha recordat que "el virus és ací, no ha desaparegut i, si no som totes i tots responsables, la situació es pot descontrolar en qualsevol moment. Tornar a la normalitat no significa fer el que un vulga. Cuidar-se a un mateix, és també cuidar dels altres" "Una vegada més aprofite per a apel·lar a la responsabilitat individual per a contenir els contagis".

Finalment, la responsable de Sanitat i Polítiques Saludables ha volgut agrair a Serlik el fet que "continue fent aquestes propostes que ens ajuden des de la poesia a enriquir el nostre interior".

Adriana Serlik va explicar que la iniciativa sorgeix després d'una xarrada amb Blas Cabanilles Folgado on coincideixen en la necessitat de "parlar i abordar com ho hem passat tots durant el coronavirus. Els poetes tenim la possibilitat a parlar d'aquestes situacions des de la poesia" i ha afirmat que "el món continua malgrat no saber què passarà demà". "Volem donar a conéixer el que hem escrit durant la pandèmia i des d'ací, construir pautes per a sentir-nos millor perquè hem de continuar cantant, ballant, exhibint o pintant".  
"Poesia des del Caos" també comptarà amb la participació de Taizé, una cantant i músic brasilera que acompanyarà cadascun dels espais que es generen en la iniciativa.

[Twittear](https://twitter.com/share)